Denne gang er rekorden sat ved DM, der afholdes i Aarhus lørdag og søndag. På den olympiske afstand 70 meter ramte Carina det magiske tal 666. Og det er ikke bare en forbedring af den eksisterende danske rekord for damer, som Carina selv satte ved OL i London. Det er tilmed en tangering af den danske rekord på samme afstand for mænd, som ikke er slået siden 2002. Rekorden for mænd indehaves faktisk af to Aalborg skytter: Hasse Pavia Lind og Dennis Bager, der begge har skudt 666. Lørdag blev finalerne i mix hold skudt. Her vandt Carina Christiansen guld sammen med juniorskytten Aske Halskov. I holddisciplinen blev det til en bronzemedalje for Aalborgs skytter. Holdet bestod af Carina Christinsen, Nynne Holdt-Caspersen og Ask Halskov. Søndag afvikles de individuelle finaler for mænd og kvinder. Carina er selvfølgelig storfavorit til at genvinde guldet fra sidste år.

Referat:
[size=3]Det er 4. gang i år, at Carina Christiansen fra Aalborg Bueskyttelaug sætter ny dansk rekord. [/size]